Dmitrijs Tjomkins

Dmitrijs Zinovjevičs Tjomkins (, ; dzimis , miris ) bija Krievijā dzimis amerikāņu komponists, diriģents un filmu oriģinālmūzikas autors.

Pirms Oktobra revolūcijas mācījies Sanktpēterburgā, taču vēlāk pārcēlies uz Berlīni un tad uz Ņujorku. 1929. gadā pārcēlies uz Holivudu, kur viņš iemantoja slavu kā filmu, īpaši vesternu, mūzikas autors.

Savas karjeras laikā Tjomkins nominēts 22 Amerikas Kinoakadēmijas balvām, saņemot četrus Oskarus. Kategorijā "Labākā oriģinālmūzika" saņēmis trīs balvas par filmām High Noon (1952), The High and the Mighty (1954) un "Sirmgalvis un jūra" (The Old Man and the Sea, 1958), bet kategorijā "Labākā dziesma" saņēmis balvu par filmu High Noon.

Tjomkins radījis mūziku arī tādām filmām kā Mad Love (1935), Lost Horizon (1937), "To tev līdzi nepaņemt" (You Can’t Take It With You, 1938), "Misters Smits brauc uz Vašingtonu" (1939), "Tikai eņģeļiem ir spārni" (Only Angels Have Wings, 1939), "Satikt Džonu Do" (Meet John Doe, 1941), "Šaubu ēna" (1943), Duel in the Sun (1946), "Brīnišķā dzīve" (1946), "Sarkanā upe" (Red River, 1948), D.O.A. (1950), The Thing from Another World (1951), "Svešinieki vilcienā" (1951), "Es atzīstos" (I Confess, 1953), Angel Face (1953), Dial M for Murder (1954), "Draudzīgā pierunāšana" (Friedly Persuasion, 1956), Giant (1956), Gunfight at the O.K. Corral (1957), Rio Bravo (1959), The Guns of Navarone (1961) un The Fall of the Roman Empire (1964).

Ārējās saites 

1894. gadā dzimušie
1979. gadā mirušie
Amerikāņu komponisti
Kinoakadēmijas balvas ieguvēji dziesmu autori
Kinoakadēmijas balvas ieguvēji komponisti
Zelta globusa balvas ieguvēji
Poltavas apgabalā dzimušie